Hesteinteresserede fra nær og fjern er i denne weekend inviteret indenfor hos Helgstrand Dressage ved Vodskov. Her bliver heste af racen frieser vist frem. Det sker i anledning af Dansk Frieser Forbunds 35-års jubilæum. Omkring 100 frieserheste deltager i weekendens jubilæumsfejring, hvor der blandt andet er show, stævne og hestekåring. Flere friesere er kommet til Dansk Frieser Forbund blev den 24. januar 1987 oprettet ved en stiftende generalforsamling på Fyn. På det tidspunkt var der cirka 20 frieserheste i Danmark, men ifølge foreningen har tallet været støt stigende siden, da nye avlere er kommet til. I dag er der omkring 40 medlemmer på landsplan, skriver Effektivt Landbrug . Markeringen af Dansk Frieser Forbunds 35-års jubilæum fortsætter søndag hos Helgstrand Dressage.

Opsummering:
Heste for millioner blev lørdag vist frem hos Helgstrand Dressage i Vodskov i anledning af Dansk Frieser Forbunds 35-års jubilæum.